**אוריאל הרמן** (נולד ב-13 באפריל 1987) הוא מוזיקאי, פסנתרן ומלחין.

ביוגרפיה
--------

אוריאל הרמן נולד וגדל בירושלים בשכונת קטמון. אוריאל הבן הבכור ולו אח ואחות.
למד בתיכון למדעים ואומנויות בירושלים, (תיכון פנימייתי ארצי למצטיינים) במגמת המוזיקה וסיים תואר ראשון במחלקה לפסנתר באקדמיה למוזיקה ולמחול בירושלים שם למד פסנתר אצל ד״ר אסף זהר וקומפוזיציה אצל פרופ׳ אנדרה היידו ופרופ׳ מיכאל וולפה. נשוי ליעל שטולמן שחקנית תיאטרון ואב לנור.

קריירה מוזיקלית
---------------

המוסיקה של אוריאל הרמן נעה בין העולמות של ג׳אז ורוק ומוסיקה קלאסית תוך שימוש בצורות כתיבה קלאסיות ובאלמנטיים של מוסיקה מהמזרח. כבר יותר מ9 שנים שהרביעייה של הפסנתרן הישראלי אוריאל הרמן כובשת במות ברחבי העולם. בשנים האחרונות הרביעייה מופיע באופן קבוע בארה״ב, דרום אמריקה, המזרח הרחוק.

ֿעם תום לימודיו האקדמאים (2008) אוריאל הוציא אלבום ראשון יחד עם חברו ללימודים אהוד אטון - "חצאי צבעים חצאי קולות" לחנים חדשים לשיריה של רחל המשוררת בהפקתו המוזיקלית של עדי רנרט.

ב-2014 הוציא אוריאל את אלבומו "AWAKE" (התעוררות) האלבום מורכב מיצירות אינסטרומנטליות מקוריות, עיבודים אינסטרומנטליים לשירי רוק ולחנים לשירים של יהודה עמיחי ותרצה אתר. 

אוריאל מספר כי:" בשנה האחרונה עברתי מסע של גילוי, של התעוררות (מכאן שמו של האלבום), שכלל נסיעות והתנסויות ברחבי העולם. חזרתי לארץ.. החוויות הפכו למנגינות.. ואלו התקבצו לכדי אלבום חדש.. האלבום מורכב ברובו מיצירות שכתבתי, שירים שבחרתי להלחין ועיבודים לשירים שאני אוהב".

בעקבות האלבום יצא הרמן לסיבוב הופעות בינלאומי עם הרביעייה שלו, בין היתר הופיעו במופע הפותח את פסטיבל הג׳אז בים האדום שבאילת ובפתיחה של בית האופרה הראשון בטיוואן.

ב-2015 אוריאל הקליט וצילם את ״סשן טחנת הרוח״ - **Uriel Herman Quartet – The Windmill Sessions** סדרה של שלושה קליפים המספרים את סיפורם של שלוש יצירות שונות של הפסנתרן והמלחין אוריאל הרמן. את היצירות כתב אוריאל בזמן שהותו בתוכנית רזדנסי (Residencie) למלחינים באי וויסבי שבשוודיה. היצירות מבוצעות על ידי הרביעייה של אוריאל, איתה הופיע בפסטיבלים בישראל ומחוצה לה בשנה האחרונה: **אברי בורכוב** - קונטרבאס/עוד | **חיים פסקוף** - תופים | **אוריאל ויינברגר** - כלי נשיפה ו**הרמן** בפסנתר. 

במקביל להופעות בארץ ובעולם אוריאל ממשיך לקחת חלק כמלחין וכפסנתרן וכמפיק מוזיקלי בפרויקטים שונים.
בראשית 2019 יצא התקליט Face to Face על ידי הלייבל הצרפתי Laborie Jazz הכולל יצירות מקוריות של הרמן לצד עיבודים וביצועים חדשים לשירים של דוייד בואי ומרדכי זעירא. 

בקיץ 2023 אוריאל הוציא את אלבום הסולו השלישי שלו ״Different Eyes״ בלייבל הבריטי Ubuntu Music. באלבום אוריאל יוצא למסע שמתחיל בילדות שלו בירושלים וממשיך בכניסה לעולומות מוסיקאליים שונים שליוו אותו (בין היתר הומאז׳ לפרלוד של שופן, עיבוד לשיר לואיזה של ג׳ובים וקטע שהוא מחווה למייקל ג׳ורדן) את האלבום אוריאל סוגר עם שיר ערש שמוקדש לבנו. האלבום נבחר לאחד מ10 אלבומי הג׳אז הטובים ביותר של 2023 במגזין הבריטי ״הגרדיאן״.

בנוסף לפרוייקט הסולו שלו ולעבודה עם ההרכב שלו, אוריאל הוזמן לכתוב ולשתף פעולה מספר פעמים עם תזמורות קלאסיות ברחבי העולם בינהם Jenaer Philharmonie בגרמניה והתזמורת הקאמרית הקיבוצית בישראל. בישראל שיתף פעולה עם מיטב המוסיקאים בינהם אלי דג׳יברי, זהר פרסקו, מאיה בלזיצמן, מארק אליהו, נטע אלקיים, קרולינה, מירי מסיקה ועוד רבים.

דיסקוגרפיה
----------

* 2008- ״חצאי צבעים חצאי קולות״
* 2014- (התעוררות), ״AWAKE״
* 2019 - "Face to Face"
* 2023 ״Different Eyes"

ראיונות וכתבות
--------------

* The Guardian 10 best jazz albums of 2023 John Fordham, THE GUARDIAN (UK)
* \*\*\*\*\* MARTINE OMIÉCINSKI, ACTION JAZZ MAGAZINE (FR)
* The Uriel Herman Quartet dazzle at Ronnie Scott’s Tom Spargo Jazzwise Magazine
* על התפר: אוריאל הרמן מזגזג בין רוק לקלאסיקה, באתר מעריב השבוע
* בן שלו, עכבר העיר אונליין, עידן רייכל: עצור ומבוית, באתר הארץ, 02 בדצמבר 2008
* אור ברנע, כחכות רחל, באתר ynet, 8 בדצמבר 2008
* חצאי צבעים, חצאי קולות, פרויקט שירי רחל, באתר חרסונקי מיוסיק
* גיא טנא, אוריאל הרמן – AWAKE, באתר חבית הדגים
* Jazz pianist Uriel Herman performs at the winter version of the Red Sea Jazz Festival, באתר ג'רוזלם פוסט

קישורים חיצוניים
----------------

* 

* אתר האינטרנט הרשמי של אוריאל הרמן
* אוריאל הרמן, ברשת החברתית פייסבוק

* אוריאל הרמן, סרטונים בערוץ היוטיוב

* אוריאל הרמן, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: f00622b3-3591-4d3b-8a3d-45dc975825cb
* VIAF: 1152986596212670763
* WorldCat (עם VIAF): 1152986596212670763

 |